ਬ੍ਰਾਇਨ ਦੇ ਪਾਲਮਾ
ਬ੍ਰਾਇਨ ਦੇ ਪਾਲਮਾ (ਜਨਮ 11 ਸਤੰਬਰ, 1940) ਇੱਕ ਅਮਰੀਕੀ ਫ਼ਿਲਮ ਨਿਰਦੇਸ਼ਕ ਅਤੇ ਸਕ੍ਰੀਨਲੇਖਕ ਸੀ। ਉਸਨੂੰ ਹਾਲੀਵੁੱਡ ਦੀ ਨਵੀਨ ਫ਼ਿਲਮਕਾਰੀ ਲਹਿਰ ਦਾ ਹਿੱਸਾ ਮੰਨਿਆ ਜਾਂਦਾ ਹੈ।

ਆਪਣੇ 50 ਸਾਲਾਂ ਤੋਂ ਵੱਧ ਦੇ ਕੈਰੀਅਰ ਵਿੱਚ ਉਹ ਮੁੱਖ ਤੌਰ 'ਤੇ ਰੁਮਾਂਚਕ, ਮਨੋਵਿਗਿਆਨਕ ਰੁਮਾਂਚ ਅਤੇ ਅਪਰਾਧ ਫ਼ਿਲਮਾਂ ਲਈ ਜਾਣਿਆ ਜਾਂਦਾ ਹੈ। ਉਸਨੇ ਬਹੁਤ ਹੀ ਕਾਮਯਾਬ ਅਤੇ ਮਸ਼ਹੂਰ ਫ਼ਿਲਮਾਂ ਦਾ ਨਿਰਦੇਸ਼ਨ ਕੀਤਾ ਹੈ ਜਿਸ ਵਿੱਚ ਅਲੌਕਿਕ ਡਰਾਉਣੀ ਫ਼ਿਲਮ ਕੈਰੀ, ਅਪਰਾਧਿਕ ਫ਼ਿਲਮ ਡ੍ਰੈਸਡ ਟੂ ਕਿੱਲ, ਥ੍ਰਿਲਰ ਫ਼ਿਲਮ ਬਲੋ ਆਊਟ, ਅਪਰਾਧ ਡ੍ਰਾਮਾ ਫ਼ਿਲਮਾਂ ਸਕਾਰਫ਼ੇਸ, ਦ ਅਨਟਚੇਬਲਸ ਅਤੇ ਕਾਰਲੀਟੋਸ ਵੇ ਅਤੇ ਐਕਸ਼ਨ ਜਾਸੂਸੀ ਫ਼ਿਲਮ ਮਿਸ਼ਨ ਇੰਪੌਸੀਬਲ ਜਿਹੀਆਂ ਫ਼ਿਲਮਾਂ ਸ਼ਾਮਿਲ ਹਨ।

ਮੁੱਢਲਾ ਜੀਵਨ
ਦੇ ਪਾਲਮਾ, ਜਿਸਦੇ ਵੰਸ਼ਜ ਇਤਾਲਵੀ ਹਨ, ਤਿੰਨ ਭਰਾਵਾਂ ਵਿੱਚੋਂ ਸਭ ਤੋਂ ਛੋਟਾ ਸੀ ਅਤੇ ਉਸਦਾ ਜਨਮ ਨੇਵਾਰਕ, ਨਿਊ ਜਰਸੀ ਵਿੱਚ ਹੋਇਆ ਸੀ। ਉਸਦੀ ਮਾਂ ਦਾ ਨਾਮ ਵਿਵੀਅਨ ਸੀ ਅਤੇ ਉਸਦੇ ਪਿਤਾ ਦਾ ਨਾਮ ਐਂਥਨੀ ਫ਼ੈਡਰੀਕੋ ਦੇ ਪਾਲਮਾ ਸੀ, ਜੋ ਕਿ ਹੱਡੀਆਂ ਦਾ ਇੱਕ ਸਰਜਨ ਸੀ। ਉਹ ਫਿਲਾਡੈਲਫੀਆ, ਪੈਨਸਿਲਵੇਨੀਆ ਅਤੇ ਨਿਊ ਹੈਂਪਸ਼ਾਇਰ ਵਿੱਚ ਵੱਡਾ ਹੋਇਆ ਸੀ। 
ਉਸਨੇ ਬਹੁਤ ਸਾਰੇ ਪ੍ਰੋਟੈਸਟੈਂਟ ਅਤੇ ਧਾਰਮਿਕ ਸਕੂਲਾਂ ਵਿੱਚ ਸਿੱਖਿਆ ਲਈ ਸੀ ਅਤੇ ਉਹ ਫ਼ਰੈਂਡਸ ਸੈਂਟਰਲ ਸਕੂਲ ਤੋਂ ਗ੍ਰੈਜੂਏਟ ਹੋਇਆ ਸੀ। ਜਦੋਂ ਉਹ ਹਾਈ ਸਕੂਲ ਵਿੱਚ ਸੀ ਤਾਂ ਉਸਨੇ ਆਪ ਕੰਪਿਊਟਰ ਵੀ ਬਣਾਏ ਸਨ। ਉਸਨੇ ਡਿਫ਼ਰੈਂਸ਼ੀਅਲ ਸਮੀਕਰਨਾਂ ਹੱਲ ਕਰਨ ਵਾਲੇ ਕੰਪਿਊਟਰ ਬਣਾ ਕੇ ਖੇਤਰੀ ਵਿਗਿਆਨ ਇਨਾਮ ਵੀ ਜਿੱਤਿਆ ਸੀ।

ਵਿਅਕਤੀਗਤ ਜੀਵਨ
ਦੇ ਪਾਲਮਾ ਦਾ ਤਿੰਨ ਵਾਰ ਵਿਆਹ ਅਤੇ ਤਲਾਕ ਹੋਇਆ ਹੈ ਜਿਸ ਵਿੱਚ ਨੈਨਸੀ ਐਲਨ (1979–1983), ਨਿਰਮਾਤਾ ਗੇਲ ਐਨੀ ਹਰਡ (1991–1993) ਅਤੇ ਦਾਮੈਲ ਗ੍ਰੇਗੋਰੀਓ (1995–1997) ਦੇ ਨਾਮ ਸ਼ਾਮਿਲ ਹਨ। ਹਰਡ ਨਾਲ ਉਸਦੇ ਵਿਆਹ ਤੋ ਉਸਨੂੰ ਇੱਕ ਕੁੜੀ ਹੈ, ਜਿਸਦਾ ਨਾਮ ਲੌਲਿਤਾ ਦੇ ਪਾਲਮਾ ਹੈ ਅਤੇ ਜਿਸਦਾ ਜਨਮ 1991 ਵਿੱਚ ਹੋਇਆ ਸੀ। ਗ੍ਰੇਗੋਰੀਓ ਨਾਲ ਵਿਆਹ ਤੋਂ ਵੀ ਉਸਨੂੰ ਕੁੜੀ ਹੋਈ ਸੀ, ਜਿਸਦਾ ਪਾਈਪਰ ਦੇ ਪਾਲਮਾ ਹੈ ਅਤੇ ਉਸਦਾ ਜਨਮ 1996 ਵਿੱਚ ਹੋਇਆ ਸੀ। ਉਹ ਮੈਨਹੈਟਨ, ਨਿਊਯਾਰਕ ਵਿੱਚ ਰਹਿੰਦਾ ਹੈ।

ਮਾਨਤਾ
ਦੇ ਪਾਲਮਾ ਦਾ ਜ਼ਿਕਰ ਨਵੀਨ ਹਾਲੀਵੁੱਡ ਲਹਿਰ ਦੇ ਮੁੱਖ ਫ਼ਿਲਮ ਨਿਰਦੇਸ਼ਕਾਂ ਵਿੱਚ ਕੀਤਾ ਜਾਂਦਾ ਹੈ। ਉਸਦੇ ਸਮਕਾਲੀਆਂ ਵਿੱਚ ਮਾਰਟਿਨ ਸਕੌਰਸੀਜ਼ੇ, ਪੌਲ ਸ਼ਰਾਡਰ, ਜੌਨ ਮਿਲੀਅਸ, ਜੌਰਜ ਲਿਊਕਸ, ਫ਼ਰਾਂਸਿਸ ਫ਼ੋਰਡ ਕਪੋਲਾ, ਸਟੀਵਨ ਸਪੀਲਬਰਗ, ਜੌਨ ਕਾਰਪੈਂਟਰ ਅਤੇ ਰਿਡਲੇ ਸਕਾਟ ਹੋਰਾਂ ਦੇ ਨਾਮ ਸ਼ਾਮਿਲ ਹਨ। ਅਕਸਰ ਉਸਦੇ ਕੰਮਾਂ ਨੂੰ ਐਲਫ਼ਰੈਡ ਹਿਚਕੌਕ ਦੇ ਕੰਮਾਂ ਨਾਲ ਜੋੜ ਕੇ ਵੇਖਿਆ ਜਾਂਦਾ ਹੈ।

ਹਵਾਲੇ

ਗ੍ਰੰਥਸੂਚੀ
 Thomson, David (October 26, 2010). The New Biographical Dictionary of Film: Fifth Edition, Completely Updated and Expanded (Hardcover ed.). Knopf. .
 Salamon, Julie (1991). Devil's Candy: The Bonfire of the Vanities Goes to Hollywood (Hardcover ed.). Houghton. .

ਹੋਰ ਪੜ੍ਹੋ
 Bliss, Michael (1986). Brian De Palma. Scarecrow.
 Blumenfeld, Samuel; Vachaud, Laurent (2001). Brian De Palma. Calmann-Levy.
 Dworkin, Susan (1984). Double De Palma: A Film Study with Brian De Palma. Newmarket.

ਬਾਹਰਲੇ ਲਿੰਕ

 
 Senses of Cinema: Great Directors Critical Database
 Photos and discussion around the director
 Literature on Brian De Palma
 Brian De Palma bibliography (via UC Berkeley)
 Hi, Brian ! Brian De Palma's Community
 Brian De Palma's UBUWeb entry, featuring early short films 
  De Palma documentary film available online

ਜ਼ਿੰਦਾ ਲੋਕ
ਜਨਮ 1940
ਅਮਰੀਕੀ ਫ਼ਿਲਮ ਨਿਰਦੇਸ਼ਕ
ਅੰਗਰੇਜ਼ੀ ਫ਼ਿਲਮ ਨਿਰਦੇਸ਼ਕ
ਪ੍ਰੋਜੈਕਟ ਟਾਈਗਰ ਲੇਖ ਲਿਖਣ ਮੁਕਾਬਲੇ ਦੌਰਾਨ ਬਣਾਏ ਜਾਂ ਸੁਧਾਰੇ ਗਏ ਲੇਖ